kardosdrur/scandi-wiki huggingface dataset:
Choi Kyu-hah

Choi Kyu-hah (født 16. juli 1919 i Wonju, Gangwon, Sydkorea, død 22. oktober 2006) var sydkoreas præsident fra den 7. december 1979 til den 16. august 1980. Han har også været sydkoreansk udenrigsminister (1967–1971) og statsminister (1975–1979). Han blev præsident efter et attentatet mod den da siddende præsident Park Chung-hee, som fandt sted, mens han selv var statsminister. Choi Kyu-hah valgte at opbløde Parks hårde linje og lovede blandt andet frie valg. Han blev selv udsat for et kup af hærchefen Chun Doo-hwan i december 1979, som selv overtog som resident 1. september 1980.

Karriere 

I 1941 dimitterede han fra Tokyo den Højere Pædagogiske Skole i Japan. I 1943 dimitterede han fra Daedong Gakuen i Manchukuo med en grad i politisk administration. I 1945 blev han professor ved kollege for uddannelse under Seoul Nationale Universitet. I 1946 blev han direktør i planlægningsafdelingen under centralregeringen. I 1947 direktør for fødevarestyrelsen under centralregeringen. I 1948 direktør for Institut for landbrug, skovbrug og fiskeri og direktør for landbrugs- og skovbrug under Direktoratet for Landbrugsforvaltning, i 1951 direktør for udenrigsanliggender og udenrigshandel og Koreas repræsentant i ECAFE til fremme af handel. I 1952 blev han generalkonsul i USA, i 1959 blev han viceudenrigsminister og ministeriets repræsentant for Japan, i 1960 fungerende udenrigsminister. I 1962 Stifter af TYO Chemical Co., Ltd. samt rådgiver for udenrigsministeren, i 1963 rådgiver og formand for det Øverste Råd for National genopbygnings udenrigsministerium, i 1964 ambassadør i Malaysia, i 1967 udenrigsminister, i 1971 særlig rådgiver for præsidenten, i 1972 medlem af den inter-koreanske koordinationskomite, i 1975 fungerende statsminister, i 1976 statsminister, i 1979 fungerende præsident for republikken, trådte tilbage som præsident i 1980. 1981-1988 var han formand for det rådgivende udvalg, 1991 formand for National Society for Search of National History.

Eksterne henvisninger 
 President Choi Kyu-ha 

Koreas historie
Stenodde

Stenodde (dansk), Steenodde (tysk) eller Stianood (nordfrisisk) er en landsby med cirka 70 indbyggere på friserøen Amrum, som tilhører Nebel Kommune. Landsbyen er beliggende cirka 1,5 kilometer øst for Sydtorp, 2 kilomter sydøst for Nebel og 2 kilometer nordvest for Vitdyn, som er øens færge-by. Stenodde strækker sig fra øens østlige kystlinje ved vadehavet op til den ti meter høje gest i ø-midten. Mod vadehavet findes en lille havnemole. Sydvest for Stenodde ligger skoven Guskölk med åbne klit- og moseområder. 

Omkring landsbyen findes flere forhistoriske kulturminder som f.eks. Stenodde Dysse fra yngre stenalder, gravhøjen Esenhugh fra bronzealderen, jordvolden Krümwaal (Krumvold) og en gravplads fra vikingetiden. 

Stenodde er første gang dokumenteret 1648, betyder odde ved stenen.

Billeder

Eksterne henvisinger

Noter 

Amrum
Kroatisk Wikipedia

Kroatisk Wikipedia blev lanceret 16. februar 2003.

Kilder

Eksterne henvisninger 

Wikipedia efter sprog
Etableret i 2003
Kroatisk sprog
Tjetjensk Wikipedia

Tjetjensk Wikipedia blev lanceret 28. februar 2005.

Kilder

Eksterne henvisninger 

Wikipedia efter sprog
Etableret i 2005
Tjetjensk sprog
Slovensk Wikipedia

Slovensk Wikipedia blev lanceret 26. februar 2002.

Kilder

Eksterne henvisninger 

Wikipedia efter sprog
Etableret i 2002
Slovensk sprog
Frederik Sehested

Frederik Sehested (født 20. februar 1645, død 1. august 1726) var en dansk officer og adelsmand og ejer af blandt andet Rydhave, Vinderup Hovgaard, Skodborghus Slot, Krogsgaard, Krabbesholm og Villestrup.

Frederik Sehested var søn af Malte Sehested og Margrethe Reedtz, og han var hofjunker fra 1669 samt kaptajn fra 1675, senere udnævnt til major. Han deltog som officer i Skånske Krig 1675-79. Sehested arvede flere af sine ejendomme ved sin mors død i 1693, idet han dog kom i besiddelse af Krogsgaard ved sit giftermål med Else Rothkirck omkring 1680 og Villestrup ved giftermålet med sin anden hustru, Birgitte Sophie, omkring 1706.

Frederik Sehested blev begravet i Viborg Domkirke, hvor der findes et epitafium for ham.

Referencer 

Frederik
Godsejere fra Danmark
Officerer fra Danmark
Personer i Den Skånske Krig fra Danmark-Norge
Danskere i 1600-tallet
Danskere i 1700-tallet
Frederik Sehested (flertydig)

Frederik Sehested er navnet på flere personer af slægten Sehested:

 Frederik Sehested (1645-1726) - dansk godsejer og officer
 Niels Frederik Bernhard Sehested (1813-1882) - dansk godsejer og arkæolog
Martine Moen

Martine Kjøniksen Moen (født 30. oktober 1992 i Sarpsborg) er en norsk håndboldspiller, der spiller for Randers HK. Hun har tidligere optrådt for Halden HK og Sarpsborg IL i hjemlandet.

Hun fik i februar 2015 debut på det norske rekrutlandshold, som svarer til det danske udviklingslandshold.

Eksterne henvisninger 
 Spillerprofil - Randers HK 
 EHF - Martine Moen 
 EHF European Cup - Martine Moen

Håndboldspillere fra Randers HK
Håndboldspillere fra Halden HK
Håndboldspillere fra Norge
Ryde Kirke (Holstebro Kommune)

Ryde Kirke ligger i Ryde Kirkeby i Ryde Sogn, Holstebro Kommune (Viborg Stift), cirka 13 km nordøst for Holstebro.

Bygning og inventar 
Den ældste del af kirken er hovedsageligt bygget af rå kampesten i romansk stil, idet der dog ved hjørnerne er anvendt tilhugne kvadersten, og soklen er skabt med tilhugne granitsten. Kirken er hvidkalket og har blytag på skib og kor samt tegltag på tårn og våbenhus.

Skibet har bjælkeloft, og fem figurer, der menes at stamme fra en tidligere katolsk altertavle, er opstillet på en hylde i skibet. Blandt figurerne ses jomfru Maria og smeden Christoforus. Der findes et par ganske velbevarede kalkmalerier i kirken; disse blev fundet ved en restaurering i 1949 og kan dateres til midten af 1500-tallet. De viser henholdsvis syndefaldet og dommedag.

Prædikestolen er udført i renæssancestil og udført relativt enkelt. Den blev senere udsmykket med billeder af evangelisterne.

Altertavlen har et midterfelt med illustration af Jesu fødsel. Dette motiv er det originale fra 1700-tallet, idet det dog i en periode har været erstattet af en kopi af Carl Blochs Kristus velsigner et lille barn; dette billede findes nu i tårnrummet.

Kirken har to ældre klokker samt et klokkespil fra 1979. De to gamle klokker kan slås separat, men indgår også i det nye klokkespil, der er afstemt med dem.

Historie 
Handbjerg Kirkes kor og skib stammer omkring 1150, mens tårn og våbenhus er bygget til senere.

Prædikestolen fra begyndelsen af 1600-tallet stod oprindeligt frit i kirken, men blev i begyndelsen af 1700-tallet flyttet ind til væggen, hvor den nu står. Dens udsmykning blev bekostet af Frederik Sehested fra Rydhave i 1682. Altertavlen og alterbordet blev doneret af den senere ejer af Rydhave, Jens Sehested, og dennes hustru, Birgit Elisabeth, i midten af 1700-tallet.

Kirken har været restaureret i flere omgange. Årstallene for nogle af disse kan ses på tårnet, blandt andet 1759, 1812 og 1931. Derudover er der sket restaureringer i 1908-09, 1949-51 og 1987.

Referencer

Eksterne henvisninger 
 Ryde Kirke på danmarkskirker.natmus.dk (Danmarks Kirker, Nationalmuseet)
 Ryde Kirke hos KortTilKirken.dk

Kirker i Holstebro Kommune
Kirker i Viborg Stift
Jovana Risović

Jovana Risović (født 7. oktober 1993 i Beograd, Serbien) er en serbisk håndboldspiller, der spiller for kroatiske RK Podravka Koprivnica. Hun har tidligere optrådt for danske Randers HK.

Hun spiller på det serbiske A-landshold, med hvem hun i 2013 vandt VM-sølv på hjemmebane. Til VM i 2015 var hun førstevalg på keeperpositionen.

Eksterne henvisninger 
 

Håndboldspillere fra Randers HK
Håndboldspillere fra Serbien
Hege Bakken Wahlqvist

Hege Bakken Wahlquist (født 7. august 1992 i Lærdal) er en norsk håndboldspiller, der spiller for Silkeborg-Voel KFUM. Hun har tidligere optrådt for Glassverket IF og Sola HK i hjemlandet og TTH Holstebro i Danmark.

Hun har haft debut på det norske rekrutlandshold, som svarer til det danske udviklingslandshold.

Eksterne henvisninger 

 DHDb - Hege Bakken Wahlquist

Håndboldspillere fra Silkeborg-Voel KFUM
Håndboldspillere fra Team Tvis Holstebro
Håndboldspillere fra Norge
Malko-konkurrencen

Malko-konkurrencen er en international konkurrence for unge dirigenter mellem 20 og 35 år, der afholdes af Danmarks Radio. Vinderen af konkurrencen modtager 20.000 euro (2015) og får mulighed for at dirigere en koncertrække på op til 27 koncerter med europæiske orkestre. Konkurrencen er navngivet efter dirigenten Nikolai Malko der i perioden 1928-32 var med ved opbygningen af Radiosymfoniorkestret.

Konkurrencen blev afholdt første gang i 1965 og er siden blevet afholdt hvert tredje år (i perioden mellem 2001 og 2009 dog hvert fjerde år). 

Konkurrencen varer en uge og har siden 2009 været afviklet i DR Koncerthuset.

Vindere af Malko-konkurrencen 

 1965	Ralf Weikert
 1968	Avi Ostrowski
 1971	Winston Dan Vogel
 1974	Gotthard Lienicke
 1977	Philip Greenberg
 1980	Maximiano Valdes
 1983	Claus Peter Flor
 1986	Kazufumi Yamashita
 1989	Fabio Mechetti
 1992	Jin Wang
 1995	Jan Wagner
 1998	Seikyo Kim
 2001	Josep Caballé-Domenech
 2005	Mei-Ann Chen
 2009	Joshua Weilerstein
 2012	Rafael Payare
 2015	Tung-Chieh Chuang
 2018	Ryan Bancroft
 2021 Dmitry Matvienko

Eksterne henvisninger 
 Malko-konkurrencens hjemmeside på dr.dk

Noter 

Musikkonkurrencer i Danmark
Klassisk musik
Dirigenter
Produkter fra Danmarks Radio
Ida Vium

Ida Kramer Vium (født 2. februar 1996 i Lemvig) er en dansk håndboldspiller, der spiller for TTH Holstebro.

Hun har op til flere U-landsholdskampe på CV'et.

Eksterne henvisninger 
 DHDb - Ida Vium
 EHF - Ida Vium

Håndboldspillere fra Team Tvis Holstebro
Håndboldspillere fra Danmark
Sara Hald

Sara Trier Hald (født 4. juni 1996 i Holstebro) er en dansk håndboldspiller, der fra 2021 spiller for Viborg HK. Hun har tidligere spillet for TTH Holstebro og Odense Håndbold

Hun har op til flere U-landsholdskampe på CV'et. Hun har bl.a. været med til at vinde U-20 EM-guld i 2015.

Hun blev udtaget til landstræner Jesper Jensens bruttotrup til EM 2020 i Danmark, men var ikke blandt de 16 udvalgte.

Hun var med til at vinde den danske liga, Damehåndboldligaen, i 2021 med Odense Håndbold.

Eksterne henvisninger 
 EHF - Sara Hald
 DHDb - Sara Hald
 Sara Hald bliver i TTH

Noter 

Håndboldspillere fra Team Tvis Holstebro
Håndboldspillere fra Danmark
Estisk Wikipedia

Estisk Wikipedia blev lanceret 24. august 2002.

Kilder

Eksterne henvisninger 

Wikipedia efter sprog
Etableret i 2002
Estisk sprog
Amalie Wichmann

Amalie Riggelsen Wichmann (født 4. marts 1995 i Vallensbæk) er en dansk håndboldspiller, der spiller for HH Elite. Hun har tidligere optrådt for Nykøbing Falster Håndboldklub, Skanderborg Håndbold og TTH Holstebro.

Hun har op til flere U-landsholdskampe på CV'et.

Eksterne henvisninger 
 DHDb - Amalie Wichmann
 Amalie Wichmann til Team Tvis med øjeblikkelig virkning
 Amalie Wichmann klar igen 

Håndboldspillere fra Team Tvis Holstebro
Håndboldspillere fra Nykøbing Falster Håndboldklub
Håndboldspillere fra Skanderborg Håndbold
Håndboldspillere fra Danmark
Personer fra Vallensbæk
Galicisk Wikipedia

Galicisk Wikipedia blev lanceret 8. marts 2003.

Kilder

Eksterne henvisninger 

Wikipedia efter sprog
Etableret i 2003
Galicisk sprog
Hanne Trangeled

Hanne Trangeled Nielsen (født 16. december 1987 i Frederikshavn) er en tidligere dansk håndboldspiller. Hun har tidligere optrådt for Frederikshavn FOX, Team Tvis Holstebro, Silkeborg-Voel KFUM, Skive fH og Ringkøbing Håndbold.

Eksterne henvisninger 
 EHF - Hanne Trangeled
 Handball - Hanne Trangeled
 DHDb - Hanne Trangeled

Håndboldspillere fra Team Tvis Holstebro
Håndboldspillere fra Ringkøbing Håndbold
Håndboldspillere fra Skive fH
Håndboldspillere fra Silkeborg-Voel KFUM
Håndboldspillere fra Frederikshavn FOX
Håndboldspillere fra Danmark
Trøjborggade

Trøjborggade er en sidegade på Vesterbro i København, der går fra Vesterfælledvej til et knæk i gadeforløbet, hvorfra den fortsætter som Amerikavej. Langs den sydlige side af gaden ligger der etageejendomme af den slags, der er typiske for de københavnske brokvarterer fra tiden omkring århundredskiftet, for eksempel nr. 6 fra 1915. På den nordlige side ligger der etageejendomme af nyere dato. Ejendommen i nr. 7 på hjørnet af Amerikavej, der er en del af andelsforeningen Trøjborg, er således fra 2001. Nr. 3 er fra 2002 og tilhører andelsforeningen Trøjborg II.

Gaden var oprindeligt en del af en forbindelsesvej mellem Vesterfælledvej og Enghavevej. Fra 1860 hed gaden Møllevej pga. Amerikamøllen for enden af vejen. Fra 1873 fik vejen navnet Vesterfælled Møllevej. I 1930 blev den omdøbt til Trøjborggade efter en stor herregård (nu slotsruin) i Sønderjylland ved navn Trøjborg.

Kilder 
 Storbyens Stednavne, s. 305, af Bent Jørgensen. Gyldendal, 1999.

Noter 

Gader på Vesterbro
Rejsbygade

Rejsbygade er en gade på Vesterbro i København. Gaden starter som en kort sidegade fra Enghavevej til et område med forskellige lave erhvervsejendomme. Herfra går en stikvej mellem erhvervsejendommene og bagsiden af Hedebygade til Amerikavej. Gaden fik sit navn i 1930 efter landsbyen Rejsby i Ballum Sogn og sognebyen Rejsby i Sønderjylland ved vestkysten.

På hjørnet af Enghavevej og Rejsbygade ligger spillestedet Vega. Bygningen blev opført som Folkets Hus i 1956 efter tegninger af Vilhelm Lauritzen men blev taget i brug til nuværende formål efter en renovering i 1996. På den modsatte side ligger der traditionelle etageejendomme. I området med erhvervsejendomme ligger der blandt andet et Aldi-supermarked og en filial af Lagkagehuset.

Kilder 
 Storbyens Stednavne, s. 236, af Bent Jørgensen. Gyldendal, 1999. 

Gader på Vesterbro
LaMia Airlines Flight 2933

LaMia Airlines Flight 2933 var en flyvning fra Viru Viru International Airport i Bolivia til José María Córdova International Airport i Colombia. 28. november 2016 styrtede flyet, som opererede på ruten den dag ved Cerro Gordo i La Unión i Colombia. Flyvningen var chartret, og ombord var fodboldholdet Associação Chapecoense de Futebol, 21 journalister og ni besætningsmedlemmer. Af de 77 personer ombord overlevede kun seks.

Flyet 

Flyet var af typen British Aerospace 146 Avro RJ85 fra LaMia Airlines. Det blev bygget i 1999 og var dermed snart 18 år da ulykken indtraf. Det var registreret CP-2933, med serienummer E2348. Maskinen havde fire Lycoming LF507-1F-motorer. Det havde tidligere fløjet for andre flyselskaber, også chartret. En periode fra 2010 til 2013 stod det oplagret i Norwich International Airport.

Referencer

Eksterne henvisninger 

Flyulykker og -hændelser i 2016
Luftfart i Colombia
Møgeltøndergade

Møgeltøndergade er en sidegade på Vesterbro i København, der går fra Tøndergade til Ballumgade. Møgeltøndergade og Ballumgade udgør tilsammen et retvinklet gadeforløb, der er fredeliggjort med plan brolægning, cykelstativer og beplantning. Omgivelserne udgøres hovedsageligt af etageejendomme fra begyndelsen af 1900-tallet.

Gaden fik sit navn i 1930 efter byen Møgeltønder ved Schackenborg Slot i Sønderjylland.

Kilder 
 Storbyens Stednavne, s. 202, af Bent Jørgensen. Gyldendal, 1999. 

Gader på Vesterbro
Ballumgade

Ballumgade er en sidegade på Vesterbro i København, der går fra Hedebygade til Møgeltøndergade. Møgeltøndergade og Ballumgade udgør tilsammen et retvinklet gadeforløb, der er fredeliggjort med plan brolægning, cykelstativer og beplantning. Omgivelserne udgøres hovedsageligt af etageejendomme fra begyndelsen af 1900-tallet.

Gaden fik sit navn i 1930 efter marskbyen Ballum ved den sønderjyske vestkyst.

Kilder 
 Storbyens Stednavne, s. 24, af Bent Jørgensen. Gyldendal, 1999. 

Gader på Vesterbro
Nordsamisk Wikipedia

Nordsamisk Wikipedia blev lanceret 20. juli 2004.

Kilder

Eksterne henvisninger 

Wikipedia efter sprog
Etableret i 2004
Nordsamisk sprog
Formel 1 2017

Formel 1 2017 var 2017-sæsonen af verdensmesterskabet i Formel 1. Det var 68. gang mesterskaberne blev afholdt. Der var 10 deltagende konstruktører, og 20 kørere, som begyndte sæsonen 26. marts på Albert Park i Melbourne, og sluttede 26. november på Yas Marina Circuit i Abu Dhabi.

Serien administreres af Formula One Group, og har Fédération Internationale de l'Automobile som øverste myndighed, Det er den største løbsserie for formelbiler.

Hold og kørere
De følgende hold og kørere har deltog i Formel 1 2017.

Foreløbig sæsonkalender
Følgende 20 Grand Prixer fandt sted i 2017:

Resultater

Stillingen i kørermesterskabet

Noter:
† – Kørere afsluttede ikke Grand Prix'et, men blev klassificeret fordi de gennemførte mere end 90 % af løbsdistancen.

Referencer

Eksterne henvisninger 
 
 Fédération Internationale de l'Automobile
Sekundærrute 269

Sekundærrute 269 er en rutenummereret landevej på Sjælland.

Ruten strækker sig fra Ringsted til Rønnede.

Rute 269 har en længde på ca. 24 km.

Kilder 

269
Baba Yetu

"Baba Yetu" er en sang af den amerikanske komponist Christopher Tin. Den blev komponeret i 2005, efter spildesigneren Soren Johnson, Tins tidligere værelseskammerat fra Stanford, bad ham om at lave kendingsmelodien til Civilization IV. Den er sunget af Ron Ragin og studentergruppen Stanford Talisman. Ved genudgivelsen på Tins debutalbum Calling All Dawns blev den sunget af Ron Ragin og det sydafrikanske Soweto Gospel Choir, og udført af Royal Philharmonic Orchestra.

I 2011 blev sangen det første computerspilmusik til at vinde en Grammy Award, i kategorien Best Instrumental Arrangement Accompanying Vocalist(s).

Sangtekst 
Teksten til Baba Yetu er Fader vor på swahili:

Referencer

Eksterne henvisninger 
 Officiel video til sangen på Christopher Tins YouTube-kanal

Sange fra 2005
Holm (Kreis Pinneberg)

Holm er en by og en kommune i det nordlige Tyskland, beliggende i Amt Moorrege under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
I den østlige del af kommunen ligger det rekreative område Holmer Sandberge og vest for Holm begynder Elbmarsken.

Bundesstraße B 431 forbinder de nærmeste større byer, Uetersen mod nord og Wedel mod syd og Hamborgområdet mod sydøst.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Usbekisk Wikipedia

Usbekisk Wikipedia blev lanceret 21. december 2003.

Kilder

Eksterne henvisninger 

Wikipedia efter sprog
Etableret i 2003
Usbekisk sprog
Latinsk Wikipedia

Latinsk Wikipedia blev lanceret maj 2002.

Vicipaedia Latina er den første og største Wikipedia i et "dødt sprog".

Gallery

Kilder

Eksterne henvisninger 

 "Latin Lovers im Vatikan", Der Spiegel, 28. maj 2007 
 "Veni Vidi Wiki: Latin Isn't Dead On 'Vicipaedia'", The Wall Street Journal, 29. september 2007 
 "In praise of . . . Latin", The Manchester Guardian, 3. oktober 2007 
 "Page of the month on the Latin Wikipedia is Azerbaijan (Adrabigania)" op mithridates.blogspot.com, 6. februar 2009 

Wikipedia efter sprog
Etableret i 2002
Latinsk sprog
Sankt Pandekage

Skt. Pandekage () er en nyere fest opfundet af tegneserietegner Jan Kruis, som finder sted den 29. november. I 1986 blev festdagen for første gang nævnt i den ugentlige tegneserier Jan, Jans en de kinderen  i ugebladet Libelle. Siden da er festdagen blevet afholdt i virkeligheden, i første omgang især i Rotterdam og Groningen i Nederlandene (Holland).

Baggrunden 
I tegneserien har bedstefar Tromp og hans barnebarn Catootje ingen appetit på de bønner som Jans (moderen) har lavet. Bedstefar fastslår at det er den 29. november, og at det derfor er Sint Pannekoek. Dette er, ifølge ham, en gammel Rotterdamsk festdag, hvor moderen i familien bager pandekager. Familiemedlemmerne venter til husets herre kommer hjem, hver med en pandekage på sit hoved. Så snart han kommer ind af døren, ønsker de ham "en glædelig og velsignet Skt. Pandekage".

Efter offentliggørelsen af tegneserien blev denne fiktive fest gradvist mere kendt, i første omgang i Rotterdam, men senere også i flere andre nederlandske byer, bl.a. i Groningen. Flere steder bruges festen til at rejse penge til velgørenhed. 
Desuden sender folk den 29. november selfies med en pandekage på hovedet på sociale medier som Twitter og Facebook.

I 2015 skrev Kruis, som et supplement til tegneserien, Sankt Pandekages Evangeliet, som foregår i 1100-tallet i et kloster ved åen Rotte i Rotterdam. Historien handler om 15-årsdagen for munken, Gerrit (Gerrit er også fornavnet på bedstefar Tromp). 

I oktober 2016 grundlagde Kruis, sammen med "Sint Pannekoek"-organisationer i Groningen og Rotterdam, "Het Nationale Comité Sint Pannekoek".

Ligheder med andre traditioner 
Sint Pannekoek har visse ligheder med andre reelle folkelige traditioner: den russiske Maslenitsa, den franske Mardi Gras og Pancake Tuesday / pandekagedag, som i engelsksprogende lande fejres på Hvide tirsdag ved fastelavn. På disse festivaler spises traditionelt også pandekager.

Eksterne links 

 sintpannekoek.nl info hjemmeside med baggrundshistorie 
 Mærkeligt fest med pandekage på dit hoved - item i Jeugd Journaal (Ungdoms Nyheder) - 29. november 2016 (video)

Kilder 

Traditioner
Ulfborg Kirke

Ulfborg Kirke ligger i Ulfborg Kirkeby i Ulfborg Sogn, Holstebro Kommune (Ribe Stift), nord for byen Ulfborg.

Bygning og inventar 
Skibet og koret er opført i kvadre i romansk stil. En række tilbygninger er af kvadre i bunden og munkesten ovenover, hvor stenene nu er hvidkalkede. Taget er af bly. Der er enkelte figurer på kirkens ydervæg. Dels en mands hoved på koret nær det nordøstlige hjørne, dels den såkaldte "ulv" i soklen på vestportalen.

Inde i kirken finder man blandt andet døbefonten, der er samtidig med kirkens ældste dele og er udhugget i granit med firkantet fod. Over den findes en himmel fra 1599 med en blåmalet baldakin. Alteret er ligeledes i granit og ganske enkelt. Altertavlen er trefløjet, og motivet i det centrale felt viser Jesus på korset med Jerusalem i baggrunden. Både midterfeltet og de to sidefelter er ændret flere gange, og nu fremstår både de centrale sidefelter samt de små felter forneden og foroven med tekster: Fadervor kan læses på de centrale felter, men de små felter blandt andet indeholder navne på nogle af dem, der har sat deres præg på kirken gennem tiderne.

Prædikestolen står i modsætning til mange andre kirker i området ikke i et hjørne af skibet, men som en udbygning af lektoriet over koret og er et fremtrædende element i kirkerummet. Prædikestolen er bemalet i fem felter med centrale scener fra Bibelen. I den modsatte ende af skibet ses orgelpulpituret med tolv felter med Isaks sønner på ydersiden.

Et markant kalkmaleri fra 1400-tallet på nordmuren viser Sankt Jørgen i kamp med dragen. Af andre udsmykninger er to tavler med navnene på kirkens præster siden reformationen samt epitafier på korsarmens østvæg og i gravkapellet. Man finder også tre ligsten og en ligplanke i kirken.

Historie 
Ulfborg Kirke stammer fra slutningen af 1100-tallet og er opført på et bakkeområde, så den oprindeligt – inden der blev plantet større mængder af træer – var let at få øje på på lang afstand.

I middelalderen hørte kirken til Nørre Vosborg, hvis ejere satte deres præg på kirken. Slægten Gyldenstierne har et gravkapel med blandt andet et epitafium for Predbjørn Gyldenstierne, medlem af rigsrådet, og hans to hustruer. Det var Predbjørn Gyldenstierne, der skænkede kirken dens altertavle i 1586. En anden markant ejer af Nørre Vosborg var den svenskfødte officer Herman Frantz von Schwanewede, hvis kårde er ophængt i kapellet. Senere blev Sønder Vosborg protektor for kirken, og et par af kirkeejerne, Ingeborg og Schach Halchuus de Hoffman, finansierede en større restaurering af kirken i 1790'erne.

Galleri

Referencer

Eksterne henvisninger 
 Kirkens beskrivelse hos Runeberg: Trap 3-4, s. 586 og 587, Ulvborg Sogn
 Ulfborg Kirke hos KortTilKirken.dk

Kirker i Holstebro Kommune
Kirker i Ribe Stift